多蒙特驗證 車仔借將想轉會
2024年04月19日 23:01
東網電視
更多新聞短片
伊恩馬特臣無意返回車路士。(Getty Images)
冬季轉會窗由車路士外借到多蒙特嘅荷蘭邊路球員伊恩馬特臣,今夏借用期滿後無意返回史丹福橋,希望永久轉會,解約金3,500萬鎊(約3.4億港元)。
近年多蒙特出過唔少巨星,例如艾寧夏蘭特、祖迪比寧咸都踢過「蜜蜂兵團」,22歲嘅伊恩馬特臣希望追隨前人步伐,借用期滿後永久離開車路士,最理想係繼續長留多蒙特「浸鹹水」,期望將來一飛衝天嘅一日。
事實上呢位邊路球員過檔多蒙特後,有唔錯表現,上陣17場交出2球2助攻,包括歐聯8強次回合生死戰對馬體會射入1球,協助球隊打入4強,多蒙特亦對佢表現好滿意,問題係車路士要價偏高,未必負擔得起。
「轉會專家」羅曼諾報道,伊恩馬特臣打算今夏離開車路士,主要係希望尋求穩定上陣機會,而車路士亦計劃將佢出售,而且經過多蒙特「驗證」,證明係優質球員,就算多蒙特買唔起,都可以賣去願意出價嘅豪門。